Пичугин Дмитрий Николаевич
Пичугин Дмитрий Николаевич (9. 11. 1904, Россия империясы, Томск губерниясы, Томск уезди, Вьюны айылы – 11. 4. 1947, СССР, Кыргыз ССРи, Ош шаары) – Советтер Союзунун Баатыры (1945), улук лейтенант. Новосибирск партиялык мектебин бүтүргөн. Совет Армияда. Совет-финн согушунун катышуучусу (1939-40). Согушка чейин Кыргызстанда жашап, Советтик Армияга чакырылган. 1941-ж. июндан Улуу Ата Мекендик согушка катышкан. 2-Беларус фронтунда 49-армиянын, 42-Смоленск аткычтар дивизиясынын 44-аткычтар полкунда чалгынчылар взводунун командири. 1944-ж. Могилёв шоссесинде (Беларуссия) Кызыл Армиянын Днепр дарыясынан кечип өтүү алдында чалгындоо операциясына катышып, эрдик көрсөткөн. 1946-ж. аскерден келип, партиянын Ош райкомунда жооптуу кызматкер, Ош облустук кинофикация башкармалыгынын начальнигинин орун басары болуп иштеген. Ленин, 2-даражадагы Ата Мекендик согуш ордендери менен сыйланган. 
Инсандар

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9